ดิสนีย์แลนด์เซี่ยงไฮ้ เตรียมเปิดทำการอีกครั้ง จีนเริ่มคุมอยู่ โควิด-19 
ดิสนีย์แลนด์เซี่ยงไฮ้เตรียมเปิดทำการอีกครั้ง แต่เป็นบางส่วน หลังปิดให้บริการเกือบ 2 เดือน เพื่อป้องกันการแพร่ระบาดของโรคโควิด-19วันนี้ (9 มีนาคม 2563) สวนสนุกดิสนีย์แลนด์เซี่ยงไฮ้ ของบริษัทเดอะวอลต์ดิสนีย์ ออกมาประกาศว่า ทางบริษัทจะกลับมาเปิดดำเนินการอีกครั้งเป็นบางส่วน ซึ่งถือเป็นขั้นตอนแรกและเป็นส่วนหนึ่งของจุดเริ่มต้น สำหรับการทยอยเปิดให้บริการแก่ประชาชนใหม่อีกครั้ง หลังจากต้องปิดทำการมาตั้งแต่เมื่อวันที่ 25 มกราคม 2563 ที่ผ่านมาทางดิสนีย์แจ้งว่า ในส่วนของพื้นที่สวนสนุกหลักจะยังคงปิดทำการอยู่ ท่ามกลางความกังวลเกี่ยวกับการระบาดของไวรัสโคโรนาสายพันธุ์ใหม่ หรือ โรคโควิด-19 ในขณะที่พื้นที่ร้านอาหารและร้านค้าที่ให้บริการสำหรับการช็อปปิ้งของที่ระลึก รวมถึงกิจกรรมสันทนาการต่างๆ จะเริ่มทยอยเปิดให้บริการเป็นบางส่วน ได้แก่ โซนดิสนีย์ทาวน์(Disneytown) ซึ่งตั้งอยู่ทางทิศตะวันตกของสวนสนุกดิสนีย์แลนด์เซี่ยงไฮ้ สวนพฤกษชาติขนาดใหญ่ (Wishing Star Park) และส่วนของโรงแรมและรีสอร์ตภายในดิสนีย์แลนด์เซี่ยงไฮ้ (Shanghai Disneyland Hotel) เป็นต้นทั้งนี้ทุกภาคส่วนที่กล่าวถึงข้างต้นจะยังคงเปิดให้ใช้บริการและเยี่ยมชมภายใต้ระยะเวลาทำการที่จำกัด โดยผู้ที่สนใจเข้าพักหรือเข้าไปใช้บริการสามารถติดตามข้อมูลข่าวสารได้จากแถลงการณ์บนเว็บไซต์ของดิสนีย์แลนด์เซี่ยงไฮ้ได้โดยตรง.
ดิสนีย์แลนด์เซี่ยงไฮ้เตรียมเปิดทำการอีกครั้ง แต่เป็นบางส่วน หลังปิดให้บริการเกือบ 2 เดือน ป้องกันการแพร่ระบาดของโรคโควิด-19
โควิด-19,ไวรัสโคโรนา,COVID-19,ดิสนีย์แลนด์,เซี่ยงไฮ้